Document ID: 31998R2701

Uredba Komisije (ES) št. 2701/98
z dne 17. decembra 1998
o serijah podatkov, ki se predložijo za strukturno statistiko podjetij
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES, Euratom) št. 58/97 z dne 20. decembra 1996 [1] o strukturni statistiki podjetij in zlasti člena 12 (ii), (v) in (vii) Pogodbe,
ker Uredba Komisije (ES, Euratom) št. 58/97 vzpostavlja skupni okvir za izdelavo statistik Skupnosti o strukturi, dejavnosti, konkurenčnosti in poslovanju podjetij v Skupnosti;
ker je treba določiti pogostost izpolnjevanja večletnih strukturnih statistik podjetij; ker je treba določiti prvo leto opazovanja pri izpolnjevanju predhodnih rezultatov strukturnih statistik podjetij; ker je treba določiti razčlenitev rezultatov pri izdelavi strukturnih statistik podjetij;
ker so predvideni ukrepi usklajeni z mnenjem Odbora za statistični program,
SPREJELA NASLEDNJO UREDBO:
Člen 1
Pogostost izračunavanja večletnih spremenljivk, razčlenitve rezultatov in prvo leto opazovanja pri izpolnjevanju predhodnih rezultatov iz členov 4, 8 in 9 Uredbe (ES, Euratom) št. 58/97, so določeni v serijah podatkov iz Priloge tej uredbi.
Člen 2
1. Države članice izdelajo te serije podatkov za leto opazovanja 1999 in naslednja leta.
2. Države članice izdelajo te serije podatkov tudi za referenčna leta 1995, 1996, 1997 in 1998, kjer to ustreza obstoječim nacionalnim praksam.
Člen 3
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. decembra 1998

Labels: 4
19